**Projekteerimistingimused (eelnõu)**

**Tehnika tn 24//26//28, Haapsalu linn, Läänemaa**

1. **Projekteeritava hoone kasutamise otstarve**: laohoone (kood 12529) ja väravahoone (kood 12749) vastavalt Majandus- ja taristuministri 26.02.2021 määrus nr 51.

**Üldandmed** – 17505 m2 pindalaga tootmismaa sihtotstarbega Tehnika tn 24//26//28, Haapsalu linn, kinnistu (katastritunnus 67401:009:0143) on hoonestatud. Olemasolevad neli hoonet on kantud ehitisregistrisse. Kinnistul lasuvad järgmised kitsendused: elektri maakaabelliin FID2032313 kaitsevööndiga, elektriõhuliin 35-110kV (kõrgepingeliin) kaitsevööndiga. Kinnistu asub Tehnika tänava tootmisalal.

1. **Hoonestusala** – Hoone asukoha kavandamisel ja püstitamisel arvestada kinnistul lasuvate kitsenduste ja piirangutega. Mitte kavandada hooneid elektri maa- või õhuliini kaitsevööndisse ning kinnistu piirile lähemale kui 4m.
2. **Kinnistu ehitusõigus**:
* Projekteeritava laohoone suurim lubatud ehitisealune pind: 700,0 m2;
* Projekteeritava väravahoone suurim lubatud ehitusalune pind: 20,0 m2;
* Lubatud hoonete arv kinnistul kokku – 6;
* Hoonete ja ehitiste suurim lubatud kõrgus maapinnast – laohoonel 8,5 m, väravahoonel 5,0 m;
1. **Arhitektuursed ja ehituslikud tingimused** :

- hoone korruselisus – vaba;

- hoone katusetüüp – viilkatus, katusekalle 1-50 kraadi;

- katusekate – vaba;

- välisviimistlusmaterjalid – vaba;

- elektriliitumine – taotleda tehnilised tingimused võrguvaldajalt;

- veevarustus – olemasolev või vajadusel lahendada eraldi projektiga, taotleda tehnilised tingimused võrguvaldajalt;

- kanalisatsioon – taotleda tehnilised tingimused võrguvaldajalt;

- hoonete küte ja ventilatsioon projekteerija lahendada.

1. **Krundi haljastus ja heakord**:

-lahendada projektiga hoonete lähiümbruse heakord (anda pinnakatted); lahendada olmeprügi kogumine; õuevalgustus;

6. **Liikluskorraldus** – juurdepääs kinnistule projekteerida Tehnika tänavalt Transpordiameti poolt väljastatud tingimuste alusel, parkimine lahendada õuealal.

1. **Ehitusuuringud** – koostada krundi hoonestusala kohta ehitus- geodeetiline uuring (topo-geodeetiline alusplaan).
2. **Ehitusprojekti kooskõlastused**: Päästeamet, Keskkonnaamet, Transpordiamet, Haapsalu Linnavalitsuse ehitus- ja linnakeskkonnaosakond.